सेक्स वर्कर्स की बेटियां पहुंची अमेरिका, पेश करेंगी 'लाल बत्ती एक्सप्रेस'

मुंबई. मुंबई के सबसे बड़े रेड लाइट एरिया कामठीपुरा में रहने वाली 13 लड़कियां अमेरिका के पांच शहरों में 'लाल बत्ती एक्सप्रेस' नाम का नाट्य पेश करने वाली है। जिसके लिए वे अमेरिका पहुंची हैं। नाटक की थीम सेक्स वर्कर के बच्चों के अधिकार और उनके प्रति समाज के नज़रिए पर आधारित है। नाटक की ख़ास बात यह है कि इसमें जितनी भी लड़कियां परफॉर्म कर रही हैं, वे सेक्स वर्कर्स की बेटियां हैं।

NGO में करती हैं काम

15 से 20 वर्ष की ये लड़कियां क्रांति नाम के एनजीओ में काम करती हैं, जो सेक्स वर्कर्स के बच्चों की देखभाल और उन्हें पढ़ाई-लिखाई में सपोर्ट करता है। इस एनजीओ ने ही इन लड़कियों को रेडलाइट एरिया की तंग जिंदगी से आजादी दिलवाई थी, तब से ये लड़कियां यही रहकर काम करने लगी हैं।

अमेरिका के पांच शहरों में करेंगे परफॉर्म

अब तक भारत में 50 से भी अधिक स्थानों पर यह ग्रुप 'लाल बत्ती एक्सप्रेस' नाटक पेश कर चुका है। अब अमेरिका में न्यूयॉर्क, वाशिंगटन डीसी, शिकागो, लॉस एंजिल्स, सैन फ्रांसिस्को में नाटक पेश किया जाएगा।

लोगों के नज़रिए को बदलना है लक्ष्य

एनजीओ क्रांति की को-फाउंडर बानी दास के मुताबिक संस्था का लक्ष्य सेक्स वर्कर के प्रति लोगों की सोच को बदलना है। इस नाटक में काम करने वाले अधिकतर बच्चे हिंसा और बुरे दौर से गुजरे हैं।



आगे की स्लाइड्स में देखें PHOTOS